Pušynas (Klaipėda)
Pušynas – Klaipėdos miesto dalis, esanti tarp H. Manto, Geležinkelio ir Pušyno gatvių. Rajoną sudaro privatūs gyvenamieji pastatai ir dviejų-trijų aukštų daugiabučiai, daugiausiai išsidėstę prie H. Manto bei Geležinkelio gatvių. Vakarinėje rajono dalyje, šalia Geležinkelio gatvės eina geležinkelis Vilnius–Klaipėda. Seniau rajonas jungėsi su Universiteto mikrorajonu Įgulos gatve, tačiau pastačius geležinkelio viaduką eismas buvo nutrauktas.